Bildigne De Heug

Li Bildigne De Heug, c' est on bildigne ki si trouve sol rive gåtche di Sambe, al Basse-Veye di Tchålerwè.

 Istwere 
Li Bildigne De Heug a stî askepyî etur 1933 eyet 1934 på årtchiteke Marcel Leborgne.Bioul, A.-C. & Debecker, A. (2004). Vivre aujourd'hui dans un intérieur d'autrefois, à Charleroi. Ministere del Redjon walone, rash. « Études et documents / Monuments et sites », l° 10. Il a stî aspalé pa Henri Leborgne.https://web.archive.org/web/20240416034802/https://marcelleborgne.be/rechercher.php?selection=ok&id=79 Come di djusse, el famile De Heug, c' est puvite ene famile di martchands d' piyanos.http://docum1.wallonie.be/DOCUMENTS/IPIC/Tomes_Ipm/20/320_1.pdf Ci societé la esteut, aprume, a Mårcinele.https://www.charleroi-decouverte.be/pages/index.php?id=420

E 1985, les C.C.C., k' el manaedjeu c' esteut Pierre Carette, ont sayî d' assåder ci bildigne ci. Il ont fwait, plamour k' i gn aveut ene banke drola, a ciste epoke la : el Manufacturers Hanover Bank.https://www.sudinfo.be/art/971467/article/2022-07-18/21-attentats-revendiques

Ene dijhnêye après, sacwants elemints d' ci bastimint ci ont stî classés al Redjon walone. La ossu, k' e 2003, on lz a metou sol lisse di l' Institut do Patrimoenne Walon. Totfeye ki cåzumint 10 ans après, èç bildigne ci tournéve a rén.https://www.lalibre.be/regions/hainaut/2014/03/20/de-heug-batiment-classe-en-peril-OEMQRLYIY5BJ7DVN32L7TKT4SE/ Il årè falou ratinde l' anêye 2020 po k' li Bildigne De Heug soeye mwaisse-rifwait.https://www.sudinfo.be/art/501371/article/2020-01-13/charleroi-linterieur-de-limmeuble-de-heug-fini-au-printemps

 Tcherpinte 
Li bildigne De Heug est 19,8 metes hôt. Li stîle del tcherpinte, c' est do modienisse. A l' atake, li plaece-bas esteut po on botike. I gn a shijh astaedjes avou des balcons.http://docum1.wallonie.be/DOCUMENTS/IPIC/Tomes_Ipm/20/83.pdf Mins nerén, come on-z el sait vir avou l' foto a droete, les balcons n' sont pus des terasses, asteure. Ådzeu d' ça, el dierin astaedje a stî mwaisse-rifwait po divni on doblaedje.

 Referinces eyet sourdants 

Categoreye:Tchålerwè
Categoreye:Institut do Patrimoenne Walon
Categoreye:Rilomés bastimints